ვიერის დოლმენი

ვიერის დოლმენი () — დოლმენი ესპანეთში, მდებარეობს ქალაქ ანტეკერის მახლობლად, მისგან ჩრდილო-აღმოსავლეთით ერთ კილომეტრში. მენგისა და ელ-რომერალის დოლმენებთან ერთად ქმნის ანტეკერის დოლმენების ანსამბლს. 

დოლმენი ენეოლითის ხანას განეკუთვნება. აღმოაჩინეს 1903 წელს. სახელი ეწოდა მისი აღმომჩენის გვარის მიხედვით. 

კონსტრუქციის მიხედვით დოლმენი კორიდორით იწყება, რომლის სიგრძეა 20 მ., სიმაღლე — 185 სმ., ხოლო სიგანე — 120 სმ. დასაკრძალი ოთახის სიმაღლეა 210 სმ., ხოლო სიგანე — 180 სმ. 

ისევე როგორც ანტეკერის სხვა დოლმენები, ვიერის დოლმენიც ყორღანული ტიპისაა, დაფარულია მიწით. 

2016 წლის 15 ივლისს ვიერის დოლმენი მენგისა და ელ-რომერალის დოლმენებთან ერთად ანტეკერის დოლმენების სახელით შეიტანეს იუნესკოს მსოფლიო მემკვიდრეობის ძეგლების სიაშიFive sites inscribed on World Heritage List. 

რესურსები ინტერნეტში
 ანტეკერის დოლმენები 
 მენგის დოლმენი 

სქოლიო

კატეგორია:მსოფლიო მემკვიდრეობის ძეგლები ესპანეთში